30. ΒΑΣΙΛΙΚΟΝ ΔΙΑΤΑΓΜΑ υπ’ αριθ.204 της 17/28 Μαρτ.1969 (ΦΕΚ Α΄54)  Περί καθορισμού διαστάσεων και βαρών αγροτικών ρυμουλκουμένων οχημάτων. Άρθρ.1-2.(Κατηργήθησαν δια του άρθρ. 112 Νόμ.614/1977, άνωτ.αριθ.2). Μεταφορά επιβατών Άρθρ.3.-1.α.Επί των ρυμουλκουμένων υπό των αγροτικών ελκυστήρων οχημάτων επιτρέπεται η μεταφορά εργατών ή αγροτών προοριζομένων αποκλειστικώς και μόνον δια την μετάβασιν από της κατοικίας των εις τον εις ον εργάζονται αγρόν μέχρι 15 δια την περίπτωσιν των υπό διαξονικών ελκυστήρων ελκομένων οχημάτων και μέχρι 5 δια την περίπτωσιν των ελκομένων υπό μονοαξονικών τοιούτων. β.Ο αριθμός των μεταφερομένων ατόμων περιορίζεται εις 5 δια τα υπό διαξονικών ελκυστήρων ελκόμενα οχήματα και εις 3 δια τα υπό μονοαξονικών τοιούτων ελκόμενα τοιαύτα, οσάκις ταύτα κυκλοφορούν επί των Εθνικών οδών: Ναυπλίου-ΆργουςΚορίνθου, Αθηνών-Λαμίας-Λαρίσης-Διασταύρωσις Θεσσαλονίκης - Γευγελής - Σκύδρας ή ΝαούσηςΔιασταύρωσις Θεσσαλονίκης-Γευγελής. -Θεσσαλονίκης-Ορεστιάδος. -Θεσσαλονίκης-Σιδηροκάστρου-Κούλας. -Κορίνθου-Πατρών-Κυπαρισσίας, Ρίου-ΑντιρίουΜεσολογγίου-Αγρινίου-Άρτης-Ιωαννίων-Ηγουμενίτσας, Ιωαννίνων-Μετσόβου-Τρικάλων-Λαρίσης. 2.Απαγορεύεται η παραμονή επί του ελκυστήρος κατά την πορείαν του παντός ατόμου πλην του οδηγού, εκτός αν ειδικώς εκ κατασκευής έχουν προβλεφθή προς τούτο θέσεις καθημένων. Εις τον ημέτερον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. Η ισχύς του παρόντος Β.Δ/τος άρχεται τρεις μήνας μετά την δημοσίευσίν του δια της Εφημερίδος της Κυβερνήσεως. 